KÉRDÉSEK ÉS VÁLASZOK

"a helyi önkormányzattól befogadó nyilatkozat a pályázás feltétele"

Pontosan milyen nyilatkozatra van szükség? (Kérem, ha lehetséges, küldjenek mintát!)

Ez a programtól függ: ha a program csak önkormányzati engedéllyel valósulhat meg (épület, terület használata, stb.), akkor mindenképpen kell.

Mintát nem tudunk küldeni, a nyilatkozatot az önkormányzat illetékes osztálya állítja ki.

A szakmai beszámolóhoz csatolni kell a jelenléti ívet.

Milyen személyes adatokat szükséges megadniuk a résztvevőknek?

Név, cím, aláírás, érkezés és távozás ideje.

(A KÖT alá bejelentkezettekre a KÖT 14. paragrafusa vonatkozik.)

A pályázat során elszámolhatóak előkészítéssel kapcsolatos költségek is.

A benyújtott számlák (előkészítés és megvalósítás) mely dátumok között lehetnek (tól-ig)?

A pályázat közzététele (2011.04.26.) és az Önkéntesek Hete utolsó napja (2011.06.12.) közötti keltezésű számlák számolhatók el a pályázatban. Indokolt esetben az időszak vége kitolható 06.30-ig (pl. 06.12-i teljesítésű autóbusz bérlésről később kiállított számla).

Önerőnek feltüntethető-e a pályázat költségvetésében az önkéntesek által elvégzett összes munkaóra értéke Ft-ban?

Igen, feltüntethető. A pályázat egyébként nem ír elő önrészt.

A május 9-ei beadás után, előre várhatóan mikor történik a szerződéskötés, illetve a kifizetés? 
Minden erőnkkel arra törekszünk, hogy a pályázaton elnyert összegek az Önkéntesek Hete kezdete előtt a megvalósítókhoz kerüljenek.

Meg lehet-e bízni sajtós céget, aki szervezi a médiákat az adott projekt helyszínére?

Ennek a pályázatnak a keretében nem.
Lehet-e a bírósági és az aláírást igazoló dokumentumokat a pályázattal együtt csatolni?

Igen, lehet, sőt javasolt: gyorsítja a folyamatot.
Lehet-e egynapos projekttel pályázni?

Igen, lehet.
Lehet-e a projektben önkéntesen részt vevő gyermekek részére tervezetten átadásra kerülő 1-1 édesség csomag költségét az anyagköltség soron elszámolni?

Igen, elszámolható anyagköltségként.
Lehet-e az F) soron elszámolni a projekt miatt megnövekedett adminisztrációs és könyvelési költséget?

Az adminisztrácuós költségeket az V/6 pontban leírtak szerinti mértékben el lehet számolni. A könyvelési költségeket nem. 

Környezetvédelmi témájú gyermekrajz-kiállítás megrendezése az 1-es vagy a 3-as kategóriába tartozhat?

A rajzverseny önmagában nem fér be a pályázat keretei közé. Ha kapcsolódik hozzá egy szintén önkéntesek által megrendezett kiállítás is a rajzokból, akkor igen, az I/D pont szerint.

A kiállítás vagy egyéb rendezvény helyszínének befogadó nyilatkozata a benyújtás egyik feltétele?

Igen, feltétele.
Az önkormányzati támogató nyilatkozat előny?

Igen, kifejezetten. (A VII. pontban foglaltak szerint.)
A pályázati kiírás a helyi önkormányzat támogató és befogadó nyilatkozatát egyként, a pályázati adatlap két külön dokumentumként említi. Mire van szükség és milyen tartalommal?

Befogadó nyilatkozatra akkor van szükség, ha a program megvalósításához az Önkormányzat engedélye szükséges, pl. épület, terület használatához.
Az önkormányzati támogató nyilatkozat a pályázat elbírálásakor jelent előnyt.

